Színnevek

A színnevek kettős szófajúak, ezért nem bokrosíthatók. A szófajok rendszerint mn–fn sorrendben következnek, de a *‑szín* (bronzszín, homokszín) utótagúaknál megfordul a sorrend, akárcsak az eredetileg anyagnévi jelentésűeknél, ahol a színnévi jelentés az anyag jellemző színe alapján alakult ki (pl. bíbor, bronz). A szócikkfejben <hidusg>-ban feltüntetendő: {szín}.

**I.** mn

**1.** ’... <szín/színárnyalat>, ill. ilyen színű <dolog , állat, növény>’

[nem használható a kerek zárójeles <szín(ű)> forma; csúcsos zárójelben az ’ilyen színű’ jelentést is kiegészítjük a jelzett szóval]

[állatra vonatkozóan azok az adatok kerülnek ide, ahol szín alapján nem különböztetünk meg fajt vagy fajtát – pl. *barna fák, zöld fű, szürke szamár, fekete kandúr*]

[ha jellemzően faj- vagy fajtanévben is használatos a színnév, külön árnyalatba kerül <lbl>-es kiegészítéssel: **barna** **I.** mn. **1c.** (kötött szókapcsolat részeként faj- és fajtanévben) *(Áll v. Növ is)* ’<vmely világosabb v. élénkebb színű állathoz, növényhez, gombához viszonyítva is:> olyan <állat, ritk. növény v. gomba>, amelynek szőre, tolla, ill. levele, szára stb.  ilyen színű’]

[ha emberre vonatkozik a színnév, szintén külön jelentésbe kerül, mivel ott más jelentésmozzanat is hozzátartozik, pl. **barna** **I.** mn. **1a.** ’ilyen hajú <ember>’ **1b.** ’ilyen árnyalatú, sötét(ebb) <bőr(szín)>, ill. ilyen (arc)bőrű <ember> v. ilyen emberekből álló <csoport>’]

**II.** fn

**1.** ’… szín/színárnyalat, ill. vmely dolog ilyen színe’ / ’ilyen szín, ill. vmely dolog ilyen színe’

[a ’vmely dolog ilyen színe’ jelentésmozzanat birtokszavakban jelenik meg, pl*. az alkonyat bíbora, a vér vöröse, az ég kékje* szerkezetekben, de csak akkor tüntetjük föl az értelmezésben, ha adatolható is; nem tartoznak ide a ’vminek ilyen színű része’ adatok – a pl. *a szeme fehérje, a petrezselyem zöldje* –, ezekben rendszerint lexikalizálódott önálló jelentésről van szó]

[ha a mn-nek egyetlen jelentése van (’… <szín>, ilyen színű <dolog>’), akkor az első fn-i jelentés értelmezésében elegendő névmással visszautalni arra]

**1a.** ’ilyen színű dolog, kül. öltözék, festék, felület’

[ebben az árnyalatban foglaljuk össze a színneveknél az ún. szabályos poliszémiával megjelenő fn-i jelentéseket – ’öltözék, festék, háttér stb.’ – (pl. *fehérrel terít, talpig barnában, a kéken jobban mutat az arany*), de figyelni kell arra, hogy alkalmilag főnevesült adat ne kerüljön a példák közé, pl. *a pirosat* *kérem* – ti. almát –, *a barna* *hangosabban ugat* – ti. kutya]

[külön jelentésbe kerülnek a ’vmely részében jellemző színű ember’ jelentéseket: pl. **barna** **II.** fn **2.** ’olyan <ember>, akinek ilyen színű a haja’]

Az egyszerű színneveket igyekezni kell más szín(ek)hez hasonlítva is meghatározni, de az értelmezésben használható a hasonlítás néhány jellemző dolog színéhez. Hullámhosszra nem utalunk.

**barna** **I.** mn **1.** ’sárgás v. vöröses árnyalatú, szürkébe v. feketébe hajló <szín>, olyan, mint pl. a tejeskávé, a gesztenye v. a csokoládé színe, ill. ilyen színű <dolog>’

Az összetett színnevek értelmezésében (akár a fn-i előtagból és színnévi utótagból, akár a fn-i előtagból és *‑szín* utótagból állóknál), utalni kell a motivációra, s ha lehet, megnevezzük a színt vagy színárnyalatot is. Természetesen a *‑szín* és *‑színű* utótagúak mn-i jelentésében a ’… <szín>’ jelentésmozzanat ritkán jelenik meg, ezek rendsz. az *árnyalat* jelzett szóval (pl. violaszín árnyalat, elefántcsontszínű árnyalat, éjszínű árnyalat), tehát itt ’… <színárnyalat>’ szerepel. Ezt a jelentésmozzanatot, mivel rendszerszerűen megjelenhet, akkor is feltüntetjük, ha nincs rá adatunk.

**bíbor II.** mn **1.** ’a bíborfesték színével egyező, kül. bíborvörös < szín >, ill. ilyen v. ehhez hasonló színű <dolog>

**búzavirágkék** **I.** mn ’a búzavirág virágának színéhez hasonló középkék <szín>, ill. ilyen színű <dolog>’

**bronzszín** **I.** fn ’a bronz színéhez hasonló, (fényes) barnásvörös szín’ **II.** mn ’bronzszínű’

[ezekben az értelmezésekben nem a hasonlítás alapjául szolgáló fn birtokjeles alakját használjuk (búzavirág virágáéhoz, bronzéhoz), hanem mindig kiírjuk: ’… színéhez hasonló…’]

[ha mn-i jelentésként van *‑szín* és *‑színű* utótagú címszavunk is, lehetőleg a *‑színű* utótagút értelmezzük kifejtve, a *‑szín* utótagúnál pedig szinonimikus értelmezést használunk (<syn> taggel!)]

[ha egy ­*-színű* utótagú lexéma csak szócikk végi utalásba kerül, akkor az előtag **ÖE:**-jébe tesszük, nem a ­*‑szín* utótagú szó **Sz:** rovatába]

A színnevekben is jelöljük a szinonimikus kapcsolatokat. A szinonimitás rendszerint az egyszerű színnévként és (többnyire *‑szín* utótagú) összetételként is megjelenő, ill. azonos előtagú és különböző, de szinonimikus utótagú színnevek esetében jellemző (pl. *bronz – bronzszín – bronzszínű, bordó – bordópiros – bordóvörös, borpiros – borvörös*), a szinonimikus kapcsolatok jelölését mindig a konkrét anyag határozza meg.